TVD, 21.5.2018


Naslov: V TEB so predali v uporabo nov 53 MW plinski blok
Napoved za voditelja:

V Termoelektrarni Brestanica so danes svečano predali v uporabo nov plinski blok z močjo 53 MW. Z njim bodo deloma nadomestili tri plinske agregate po 23 MW, ki obratujejo že od leta 1975, in se jim življenjska doba kljub rednemu vzdrževanju izteka. Ob gradnji, ki se je začela v letu 2016 in je stala manj kot 35 milijonov evrov, kar je za dobrih 9% manj od načrtovane cene, je bila postavljena tudi infrastruktura za izgradnjo sedmega plinskega agregata.
H1: V Termo elektrarni Brestanica uradno odprli nov 53 MW plinski blok 
H2: Gradnja se je začela v letu 2016, stala pa je manj kot 35 milijonov evrov
H3: Za popolno nadomestitev treh starih egregatov bo potrebno postaviti še enega

T- Iz Brestanice GORAN ROVAN /

X- Snemalec in montažer Tomi Naglič /

Takole so danes svečano predali v uporabo nov plinski blok, ki je 30. marca začel s polletnim poskusnim obratovanjem. 

T- TOMO MALGAJ /

X- direktor Termoelektrarne Brestanica /

»Mi imamo v planu, da v juniju izvedemo garancijske meritve in v kolkor bo plinski dokazoval parametre, ki smo jih definiral v pogodbi, bomo zaprosli za predčasno zaključitev poskusnega obratovanja in začnemo turbino komercialno tržit.«
Raport:
S postavitvijo šestega plinskega bloka v Brestanici pa stari trije, ki jih vidite za mano, še ne bodo prenehali obratovati. Za njihovo nadomestitev bo potrebno postaviti še sedmega.
T- MARTIN NOVŠAK /

X- generalni direktor GEN energije /

»Vendar pa trg že danes kaže na to, da bi potrebovali naslednji blok. Namreč ne le zaradi izpadov večjih agregatov, izpadov daljnovodov, izpadov u prenosu energije, ampak tudi pri porabnikih zaradi velkih oscilacij porabe in pa seveda stohastičnosti virov  energije.«
Po prvih ocenah naj bi postavitev še enega agregata stala 25 milijonov evrov. Odločitev o tem pa naj bi sprejeli še letos. Za dolgoročnejšo energetsko oskrbo se je v svojem govoru zavzel tudi predsednik države.
T- BORUT PAHOR /

X- predsednik Republike Slovenije /

»Pri tem pomembnem vprašanju oblikovanju strokovnega in političnega konsenza o energetski politiki naše države strnemo moči in v naslednjih letih opravimo neko nenadomestljivo politično nalogo in ugotovimo, kako bomo dolgoročno zavarovali to varnost, ki jo imamo danes.« 
Takrat se naj bi tudi odločili, ali bomo gradili drugi blok jedrske elektrarne, ali ne. 

